cyanic-selkie/wikianc huggingface dataset:
Transchenero
LGBT
A penar d'a distinción entre orientación sexual e chenero, a traviés d'a historia, a subcultura gai, lesbiana e bisexual estió l'unico puesto a on a chent diversa en o tocant a lo chenero yera socialment acceptata en o rol de chenero a que ells se sentiban que perteneixeban; especialment durando a epoca quan a transición legal e medical yera quasi imposible. L'acceptación ha habita una historia complexa. Como a mayor parti d'a resta d'o mundo, a comunidat gai en as sociedatz occidentals en cheneral no distinguiban entre sexo e indentidat de chenero dica os anyos setanta d'o pasato sieglo e a ormino percibiban a la chent diversa en o tocant a lo chenero mas como homosexuals que se portaban de una traza diversa de chenero que como chent diversa de chenero propiament dita. Antimás, o paper d'a comunidat transchenero en a historia d'os dreitos LGBT a ormino se ye omesa, como s'amuestra en o reportache Transforming History.
A orientación sexual d'a chent transchenero
En 2015, l'asociación estausunidense National Center for Transgender Equality fizo un sondeo nacional sobre a discriminación contra os transcheners. De 27 715 transcheners e personas no binarias que participoron en o sondeo, o 21% afirmó que o termin qüir (en anglés queer) ye o que millor describe a suya orientación, o 18% afirmó que ye "pansexual", o 16% afirma que ye "gai, lesbiana u amant d'o mesmo chenero", o 15% afirmó que ye "heterosexual", o 14% afirmó que yera "bisexual" e o 10% afirmó que ye "asexual". Y en un sondeo de 2019 sobre chent trans e no binaria realizato en Canada e dito Trans PULSE Canada amostró que, d'os 2 873 enqüestatos, en o tocant a la orientación sexual, o 13% s'identificaba como asexual, o 28% como bisexual, o 13% como gai, o 15% como lesbiana, o 31% como pansexual, o 8% como heterosexual, o 4% como dos espritos e o 9% como d'orientación dandalosa u en custión.
Salut mental
A mayoría d'os profesionals d'a salut mental recomienda a terapia ta los conflictos internos resultants d'a identidat u malestar de chenero en o respective a o rol d'o chenero asignato, especialment si uno deseya de transicionar. A chent qui n'experimenta de discordancia entre o suyo chenero e alufras d'os otris u que os conflictos con a suya identidat de chenero e lo suyo cuerpo pueden amillorar en charrar d'os suyos sentimientos en fundaria; manimenos, a rechira sobre a identidat de chenero en o tocant con a psicolochía e replecamiento scientifico d'iste fenomeno e con o suyos problemas relacionatos ye relativament nueva. Os termins "transexualismo", "travestismo de dople rol", "trestuque d'identidat de chenero en adolescents u adultos" e "trestuque d'identidat de chenero no d'atra traza especificato" estioron listatos asinas en a Clasificación Internacional de Malautías (CIM) por a Organización Mundial d'a Salut (OMS) u en o Manual Diagnostico y Estatistico d'os Trestuques Mentals (DSM) chus o codigos F64.0, F64.1, 302.85 e 302.6 respectivament.
A validez d'o diagnostico e a suya presencia en a proxima CIM-11 ye debatita. Francia tollió lo trestuque d'identidat de chenero como diagnostico por decreto en 2010, pero seguntes as organizacions francesas a favor d'os dreitos trans, dillá de l'impacto d'o suyo propio anuncio, cosa no cambeó. En 2017, o parlamento danés abolió los trestuques d'identidat de chenero F64. O DSM-5 se refiere a iste afer como "disforia de chenero" (DC) entre que enforteixe la idea de que estar transchenero no se considera pas una malautía mental.
Eurocopa de Fútbol
O Campionato Europeo de Fútbol, conoixito tamién como Eurocopa u UEFA Euro, ye o campionato de seleccions masculins nacionals de fútbol más important d'Europa. Ye organizato por a UEFA y celebrato cada quatre anyos. Dica 1968 o torneyo se denominaba Copa de Nacions d'Europa u Copa d'Europa.
Campionatos
1 Prorroga 2 Gol d'oro NOTA: Dende 1980 no se chugan partius ta definir o tercero puesto.
Transchenero
Salut mental
O reconoiximiento d'a manca d'a practica clinica ha creixito; manimenos, a rechira sobre problemas especificos que apeita la comunidat transchenero en a salut mental se ye focalizata en o diagnostico y experiencias d'os clinicos en cuenta d'as experiencias d'os clients transcheners. A terapia no siempre ye mirata por a chent transchenero debito a las necesidatz de salut mental. Antis d'a setena versión d'as Normas d'atención (en abreviaduras anglesas SOC), un individuo teneba que estar diagnosticato de trestuque d'identidat de chenero ta continar con o tractamiento hormonal u a cirurchía de reasignación de sexo. A nueva versión rebaixa o foco en o diagnostico e, a tornachunta, enfatiza la importancia d'a flexibilidat ta satisfer as diversas necesidatz sanitarias d'as personas transexuals, transcheners e de chenero no aconortato.
As razons ta mirar-ne d'asistencia de salut mental varía seguntes l'individuo. Una persona transchenero que en mira de tractamiento no significa amenistablement que a suya identidat de chenero ye problematica. A tensión emocional de concarar-se con o estigma e d'experimentar-ne de transfobia empenta a muitos transcheners a mirar-ne de tractamiento ta amillorar a suya cualidat de vida, como una muller trans reflectó: "Os individuos transcheners van a veyer a un terapeuta e a mayoría d'os suyos problemas no ha cosa que veyer con estar, especificament, transchenero. O que n'ha bellacosa ye porque ells tienen que amagar-sen e toz n'han sentito de culpa e de vergüenya, disgraciatament habitualment durando anyadas!" Muita chent transchenero tamién mira tractamiento de salut mental ta l'alicortanza e l'anxiedat causatas por o estigma asociato con estar transchenero e bels transcheners han recalcato a importancia d'admeter a suya identidat de chenero con un terapeuta ta tractar atros problemas sobre a qualidat de vida. Otris se repienten d'haber-sen chusmeso a lo procedimiento e quieren detransicionar.
Encara bi'n ha de problemas arredol d'a desinformación sobre a qüestions transcheners que malmeten as experiencias sobre asistencia mental d'a chent transchenero. Un hombre trans qui se matriculó como estudiant d'un grau de psicolochía surrayaba as principals preocupacions con a formación clinica: "A la mayoría d'a chent prebablement li suena o termin transchenero, pero talment ixo ye. No pienso que n'haiga habito una formación formal simplament a traviés d'os programas (clinicos) (...). No pienso que a mayoría (d'os terapeutas) lo sepan. A mayoría d'os terapeutas –a ran de master u a ran de doctorato– han habito (...) una clase de diversidat sobre qüestions GLBT. Una clase de formación sobre a inchent diversidat. Una clase. E tractaba prebablement una clase mayoritariament sobre o estilo de vida gai". Muitas polizas de seguros de salut no cubren o tractamiento asociato con a transición de chenero e muita chent ha un seguro insuficient u no n'ha dengún, o que augmenta las preocupacions sobre a formación insuficient que a mayoría d'os terapeutas reciben antis de treballar con clients transcheners, potencialment augmentando a premidura financiera sobre os clients sinse furnir-lis o tractamiento que amenistan. Muitos clinicos qui treballan con clients transcheners nomás en reciben de formación mediocre sobre a identidat de chenero, pero a practica preliminar en interactuar con chent transchenero fa poco que n'ha furnito a os profesional d'a salut mental d'aduya ta toller barraches e augmentar o ran d'asistencia ta la población transchenero.
A qüestión sobre as clasificacions psicolochicas e lo estigma asociato (si s'alazeta en bella parafilia u no) d'os transvestitos, d'os hombres e muller transexuals (e as ninas lesbianas e ninos gais, qui pueden parixer-sen a os ninos e ninas trans a lo escomencipio d'a suya vida) se ye envolicato dende que se anunció que os colegas Kenneth Zucker e Ray Blanchard d'o Centro de Toxicomanía e de Salut Mental (en anglés Centre for Addiction and Mental Health y en francés Centre de toxicomanie et de santé mentale) yeran treballando en a Grupo de Treballo sobre Trestuque d'Identidat Sexual e de Chenero d'o DSM-V. O Centro de Toxicomanía e de Salut Mental aspira a "curar" a la chent transchenero d'o suyo trestuque, especialment en ninos. Adintro d'a comunidat trans, ista intinción ha produeito mayorment un granizo impacto y enullo con prebatinas d'organizar as suyas respuestas. En febrero de 2010, Francia esdevenió lo primer país d'o mundo en toller a identidat transchenero d'o listato de malautías mentals.
Alberto Alocén
Alberto Alocén García (3 de mayo de 1959 de Madrit, Espanya) ye un chugador profesional espanyol de baloncesto, hue retirato. Tien una altaria de 1,91 metros y ocupaba a posición d'alero. Ye pai d'o tamién chugador profesional de baloncesto Carlos Alocén.
Transchenero
Salut mental
Un estudio de 2014 realizato por o Instituto William (laboratorio d'ideas d'a UCLA) trobó que o 41% d'as personas transcheners heban prebato de suicidar-sen, con una taxa mayor entre chent qui n'ha experimentato de discriminación en l'acceso a la vivienda u a os servicios de salut, qui n'ha experimentato d'enrestida, qui n'ha experimentato d'agresión fisica u sexual u qui n'ha experimentato de refús por a familia. Un estudio posterior de 2019 trobó que a chent transchenero qui en quiso y en recibió de ficacio medico d'afirmación de chenero heba baixato substancialment as taxas de pensamientos e prebatinas suicidas.
L'autismo ye mas común en personas qui presentan disforia de chenero. No se sape si bi ha un alazet biolochico ta isto, pero puet deber-se a que a chent en o espectro autista ye menos preocupata por a desaprebación social e siente menos medrana u inhibición ta surtir de l'almario como trans que otris.
Salut fisica
Existen procedimientos medicos e cirurchicos ta transexuals e ta bellas personas transcheners, encara que a mayoría d'as categorías de chent transchenero que hemos descrito mas alto no se conoixen por mirar-ne d'os siguients tractamientos. A terapia de reemplazo hormonal ta hombres trans induz o creiximiento d'a barba e masculiniza a piel, pelo, voz e distribución d'a graixa. A terapia de reemplazo hormonal ta mullers trans feminiza la distribución d'a graixa e os peitos. A depilación laser u electrolisi saca l'exceso de pelusa ta las mullers trans. Os procedimientos cirurchicos ta mullers trans feminiza la voz, piel, cara, gallet, peitos, centura e culo. Os procedimientos cirurchicos ta hombres trans masculiniza o peito e chenitals e tollen l'utero, ovarios e trompas de Falopio. L'acronimo "CRS" se refiere a la cirurchía chenital. O termin "terapia de reasignación de sexo" (TRS) s'emplega como termin bateauguas ta procedimientos fisicos requiestos ta transicionar. L'uso d'o termin "cambeo de sexo" se ye criticato por o suyo emfasi en a cirurchía e se prefiere o termin "transición". A disposición enta istos procedimientos pende en o grau de disforia de chenero, en a presencia u absencia de trestuque d'identidat de chenero y en as Normas d'atención en achurisdicción relevant.
Os hombres trans qui no se son chusmesos a una histerectomía e qui en prenen de testosterona se troban en un mayor risque de cancer d'endometrio, ya que l'androstenediona, que se produz a partir d'a testosterona en o cuerpo, puet esdevenir en estrochens e o estrochén externo ye un factor de risque ta o cancer d'endometrio.
Lechislación
thumb|upright|[[Camille Cabral, activista transchenero francesa en a manifestación por a chent transchenero en París, l'1 d'octubre de 2005.]] I son procedimientos legals en bellas churisdiccions que premiten a los individuos cambear o suyo chenero legal u nombre ta reflectar a suya identidat de chenero. Os requisitos ta istos procedimientos varían dende una diagnosi formal explicita de transexualidat u dende una diagnosi de trestuque d'identidat de chenero dica una carta d'un medico qui atestigue que l'individuo ha feito una transición de chenero u ha desembolicato un rol de chenero diferent. En 1994, a dentrata d'o DSM IV "transexualidat" fue cambeata por "trestuque d'identidat de chenero". En muitos puestos, a chent tranchenero no ye protechita legalment d'a discriminación en o puesto de treballo u en puestos publicos. Un articlo publicato en febrero de 2011 trobó que o 90% d'a chent transchenero se concaraba con a discriminación en o treballo e han una taxa de desemplego d'o dople que a población cheneral, e amán d'a metat se son sentitos endizcatos u chitatos quan heban prebato de dentrar en os escusaus publicos. Bels miembros d'a communidat transchenero también n'han trobatos d'altos livels de discriminación en l'asistencia sanitaria.
Europa
thumb|left|Video d'advertencia d'o Gubierno de [[Galas sobre os crimens d'odio cuentra la chent transchenero.]] 36 países d'Europa desichen una diagnosi sobre la salut mental ta lo reconoiximiento legal d'o chenero e 20 países encara desichen a esterilización. En abril de 2017, o Tribunal Europeu de Dreitos Humans dictaminó que desichir a esterilización ta lo reconoiximiento legal d'o chenero viola os dreitos humans.
Dinamarca
Dende 2014, ye posible ta los adultos, sinse requisitos de garra valguación psiquiatrica ni garra tractamiento medico u quirurchico, ni garra esvurcio u castración e aprés d'un "periodo de cabiladura" de sies meses, haber o suyo numero d'a seguridat social cambeato e cambear o suyo chenero de traza legal.
Alemanya
En noviembre de 2017, o Tribunal Constitucional d'Alemanya dictaminó que a lei d'o estato civil debeba premitir a opción d'un tercer chenero. Asinas, o reconoiximiento oficial d'iste "tercer sexo" embreca que as partidas de naiximiento no habrán casiellas de chenero en blanco ta la chent intersexual. A sentencia se produció dimpuesas de que una persona intersexual, qui no yera ni hombre ni muller seguntes un analís cromosomico, interposó una demanda aprés haber prebato de cambear o suyo sexo rechistrato por "inter" u "diverso".
Espanya
O 29 de chunio de 2021, l'abantprochecto d'a lei ta la igualdat real y efectiva d'as personas trans e ta la guarancia d'os dreitos LGBTIQ+ fue aprebato por o Consello de Ministros d'Espanya. Con ista aprebación, os menors a partir d'os catroze anyos pueden cambear o suyo sexo en os documentos d'identidat nacionals, pero con o premiso d'os suyos pais u tutors, pero os menors a partir de setze anyos ya no amenistan garra premiso. Manimenos, os ninos e ninas de dotze u tretze anyos amenistan auctorización chudicial. Ista lei tamién alufra l'autodeterminación de chenero -ye dicir, as personas trans pueden cambear o suyo nombre e sexo en o documento nacional d'identidat nomás que d'alcuerdo con a suya voluntat, sinse recommendacions medicas e sinse chusmeter-sen primero a una anyada d'hormonas- e premite que as personas puedan modificar o suyo sexo en o documento d'identidat sinse tener que declarar-sen malaudos mentals, como antismás. A lei tamién incluye a protección chus qualsiquier parametro d'a igualdat de chenero -por eixemplo, si una persona que yera hombre ha comeso violencia de chenero, o cambeo de sexo a muller no la exime d'o delicto-; a vieda d'as terapias de conversión de chenero; e a empenta ta l'achustamiento de mullers trans, entre atras cosas...
Canadá
left|thumb|Contrimuestra d'un certificato de cambeo d'ementada de sexo expedito por [[Quebec.]] A churisdicción sobre a clasificación legal de sexo se ye transferita ta las provincias e territorios, entre que se troba la clasificación d'o cambeo legal de chenero. O 19 de chunio de 2017, o prochecto de lei C-16, aprés haber pasato lo enanto lechislativo en a Cambra d'os Comuns de Canadá y en o Senau de Canadá, devino lei aprés haber recibito lo Consentimiento Reyal, quan a l'inte dentró en vigor. A lei actualizó a Lei Canadiense sobre Dreitos Humans e o Codigo Criminal ta incluyir a "identidat de chenero" e a "esprisión de chenero" como dembas protechitas de discriminación, de publicacions d'odio e d'apolochía d'o chenocidio. Ista lei tamién adhibió "a identidat y esprisión de chenero" a o listato d'agravants en una sentencia, a on l'acusato comete un engrevio criminal cuentra un individuo por tals caracteristicas personals. Leis transcheners semblants bi son tamién en totas as provincias e territorios.
Estatos Unitos
Nicole Maines, una mesacha trans, levó un caso enta lo Tribunal Supremo de Maine en chunio de 2013. Arguyó que l'haber-li denegato l'acceso a l'escusau de mullers d'o suyo instituto yera una violación d'a Lei de Dreitos Humans de Maine; un chudez yera en desalcuerdo con ella, pero Maines ganó lo pleito cuentra o districto escolar d'Orono en chinero de 2014 debant d'o Tribunal Supremo de Maine. O 14 de mayo de 2016, o Departamento d'Educación e o Departamento de Chusticia d'Estatos Unitos establió una norma ta los colechios publicos ta premitir a os estudiants transcheners de fer servir os escusaus que casan con as suyas identidaz de chenero.
India
thumb|Os [[chogapas (en anglés Jogappa) constituyen una comunidat transchenero en Karnataka e Andhra Pradesh. Gosan estar cantaires e danzaires tradicionals folk.]] En abril de 2014, a Cort Suprema d'a India declaró a lo transchenero como "tercer chenero" en a lechislación india. A comunidat transchenero en a India (constituita por hichras e otris) ha una larga historia en a historia d'a India y en a mitolochía hinduista. O Chudez K. S. Radhakrishnan esprisó en a sentencia d'ell que "rara vegada, a nuestra sociedat para cuenta o preba de parar cuenta d'o trauma, angunia e dolor que os miembros d'a comunidat transchenero permenan, ni prezamos os sentimientos interiors d'os miembros d'a comunidat transchenero, especialment de qui a suya ment e cuerpo reniegan d'o suyo sexo biolochico", adhibindo-bi:
Os hichras encara una discriminación estructural en no poder obtener o carnet de conducir, en haber viedato acceder a bellas aduyas socials. Tamién resulta común que ista chent siga forachitata d'as suyas comunidaz.
Carlos Alocén
Carlos Alocén Arrondo (30 d'aviento de 2000 en Zaragoza, Aragón) ye un chugador profesional aragonés de baloncesto. Tien una altaria de 1,93 metros y ocupa a posición de base. En l'actualidat chuga en o Real Madrid d'a liga ACB d'Espanya.
Internacional con Espanya absoluta y habitual en as categorías inferiors; estió o tercer chugador mas choven en chugar en a liga ACB, con 5.783 diyas y solo superato por Ángel Rebolo (5.578) y Ricky Rubio (5.473). Ye l'unique chugador, chunto a Luka Dončić, en conseguir o Premio a o Millor Chugador Choven d'a liga ACB en as temporatas 2018/19 y 2019/20, a suya chuventut fa que siga posible ganar o premio mas vegadas.
Ye fillo d'o tamién chugador profesional de baloncesto, Alberto Alocén.
Oltens
Oltenia ye una rechión de Rumanía de entre as mes pobres, menos industrializatas y atrasatas y os suyos habitants tienen fama de rudos. En Rumanía fan chistes con oltens a l'igual que en Francia con belgas, en Espanya con lepers u en Uesca con chent d'Almudévar.
Modo de vida tradicional
En a ribera d'o Danubio y as planas d'Oltenia o modo de vida tradicional ye l'agricultura. En o cabalto d'os Carpatos bi ha un pastoreyo transhumant.
Luenga
A parla oltena perteneix a lo dacorrumano meridional y se diferencia d'atras parlas dacorrumanas en que conserva o pasato perfecto simple, que en atros países vlacos s'ha perdito y ye substituyiu por un uso amplo d'o pasato perfecto compuesto (como en francés, y representando un caso inverso a lo que s'ha desvenito en gallego u asturiano).
Historia
Un diploma de 1247 d'o rei d'Hongría Bela IV testimonia a presencia d'un voivot d'os vlacos d'Oltenia y part d'o Banato dito Seneslau, a qui o mesmo rei Bela IV reconoixeba cierta independencia, sin que estase exento de pagar tributo.
En o sieglo XIII os hongaros prenen o control de Vlaquia pa protecher-sen d'os tartaros-mongols. O voivot Basarab, dimpués de vencer a lo rei d'Hongría en 1330 creya un estato ortodoxo independient con metropolitano en Argeş en 1359. En a Edat Meya Oltenia yera conoixita como Valachia Minor ("Vlaquia la Chica"), en oposición a Muntenia, que yera Valachia Maior ("Vlaquia la Gran"
Os otomans invadioron Vlaquia en 1395. Se creya una cruzata cristiana con hongaros y franceses que ye derrotata en Nikipol en 1396, y dende ixe inte o voivot de Vlaquia ha de pagar un tributo a los otomans. Vlaquia quedará como un estato tampón entre o reino d'Hongría y l'Imperio Otomán. Os hongaros fracasoron debant os otomans en 1444 en Varna y en 1448 en Kosovo.
En 1459 o voivot Vlad Ţepeş se niega a pagar tributo a los otomans y Vlaquia encomienza a resistir a invasión otomana primer con o refirme d'Hongría. En 1462 os otomans derrotan a Vlad Ţepeş e posan a lo suyo chirmán de voivot. En 1476 os hongaros posan a Vlad Ţepeş como voivot pero ye derrotato por os otomans, que dominarán Vlaquia dica o sieglo XVIII.
Baixo o rechimen otomán os principatos de Vlaquia y Moldavia no son ocupatos pero cosiran o nombramiento de voivoz. En 1593 ye nombrato voivot Miguel o Bravo, que esdevién prencipe de Transilvania en 1599 y voivot de Moldavia en 1600. Por primera vegata os tres prencipatos son unitos baixo una mesma autoridat nativa, pero ye derrotato en 1601.
En 1718 por o tractau de Passarowitz os austriacos s'apoderan d'o Banato y Oltenia. En o tractau de Belgrado de 1739 Oltenia se reintegra en Vlaquia.
Loma de Benasque
A loma de Benasque ye una loma situada en o municipio de Balbastro, adintro d'a finca d'a Torre de los Escolapios.
En o suyo cobalto bi ha un vértiz cheodesico con 433 metros d'altaria.
Saso de las Fitas
O saso de las Fitas ye un saso situau en o municipio de Sarinyena.
En o suyo cobalto bi ha un vértiz cheodesico con 444 metros d'altaria.
Notepad++
thumb|Notepad++. Notepad++ ye un editor de codigo fuent libre y gratuito que suporta cuantos luengaches de programación y funciona baixo l'entorno Microsoft Windows. Estió creyau pa superar Notepad. Estió disenyau por Don Ho en setiembre de 2003 y a suya primera versión estió publicada en noviembre de 2003. Dende que estió publicau en sourceforge.net ha aconseguiu mas de 29 millons de descargas.
Ye disponible en 90 idiomas, entre ells l'aragonés a causa d'o treballo de l'asociación Softaragonés.
Cantera del Tejar
Cantera del Tejar ye un mont situau en o municipio de Sarinyena, chunto a la canal d'os Monegros.
En o suyo cobalto bi ha un vértiz cheodesico con 400 metros d'altaria.
Saso de las Coronas
O saso de las Coronas ye un saso situau en o municipio de Balbastro.
En o suyo cobalto bi ha un vértiz cheodesico con 431 metros d'altaria.
Scratch
Scratch ye un luengache de programación visual basau en bloques y una pachina web endrezau prencipalment a ninos. Os usuarios de ista pachina pueden creyar prochectos en linia utilizando una interficie semellant a un bloque. O servicio ye desembolicau por o MIT Media Lab, ha estau traduciu a mas de 70 idiomas y s'utiliza en a mayoría d'as partis d'o mundo. Scratch s'amuestra y s'emplega en escuelas y universidaz, asinas como en atras institucions de conoixencia publico. A partir d'abril de 2020, as estatisticas d'a comunidat en a pachina web oficial amuestran mas de 52 millons de prochectos compartius por mas de 54 millons d'usuarios y quasi 55 millons de vesitas mensuals a la pachina web.
Ye disponible en 70 idiomas, entre ells l'aragonés a causa d'o treballo de l'asociación Softaragonés.
Fredor
thumb|300px|En [[Teruel fa muita fredor d'hibierno, por lo que ye común a cayida de nieu.]] 300px|thumb|Un conchelador saca la calor d'os alimentos y la forachita por dezaga. A fredor u fridor (d'o latín frigĭdus) ye en fisica l'ausencia de calor. No tién por tanto unidat de mesura particular, ya que lo que se puet mesurar, asinas como ixo a on que podemos observar fenomenos u emplegar tecnolochía, ye a calor. De feito, quan parlamos d'enfriar u de dar fredo, de conchelar, refricherar, etc. lo que somos fendo realment ye sacar a calor. O fredo absoluto ye alavez l'ausencia total y absoluta de calor, un concepto ideyal que correspondería a os zero graus kelvin y que de momento no s'ha trobau que pueda ocurrir en dengún puesto de l'universo.
Scratch
Scratch ye basau en o luengache de programación Logo y sirve pa aprender a programar a traviés d'o chuego y a experimentación y introducir, asinas, o pensamiento computacional. A suya interficie ye sencilla y permite tanto creyar historias interactivas, tutorials, chuegos y animacions, como que compartir os prochectos con atros usuarios en linia. Os prochectos pueden estar de tematica variada, se pueden adaptar y orientar a diferents ambitos y obchectivos. Por eixemplo, en l'ambito educativo, se puede treballar dende as diferents arias que replega o curriclo d'educación primaria.
Fredor
En biolochía y psicolochía parlamos de tener fredo, de climas fredos, etc. quan nos referimos a temperaturas prou baixas pa que o cuerpo tienga lo que reconoixemos como sensación de fredo, con respuestas que pueden incluyir tremolons, arizons, etc. Y de calor quan son prou altas pa que sintamos a sensación de calor, que puet provocar sudor y atras respuestas de protección. En plastica, as colors fredas son mas que mas a gama d'azuls, y tamién colors amanaus, como bells verdes y vrioletas. Istas colors gosan esprisar-nos culturalment fredor, pero tamién paz, calma, relaixamiento.
Unidaz de mida
A fredor ye a "no-calor" y enfriar ye sacar calor. No podemos mesurar a fredor, u a variación de fredor, sino a calor, y ixo se fa en chulios u en calorías. Una variación positiva de fredor ye una negativa, y d'o mesmo modulo, que de calor, y viceversa. Como en bella aria d'o conoiximiento y d'aplicación habríamos de tractar siempre con numeros y variacions negativas, por a propia comodidat, se i puet usar a frigoría, de simbolo (poco usau) fg, qué ye simplament una caloría cambeada de signo.
Aplicacions
En a industria se fan muitas investigacions y aplicacions d'iste fenomeno con fins productivas y pa la conservación d'as materias que son susceptibles d'alterar-se por a calor, como os alimentos. Se divide en tres brancas prencipals:
James Mason
James Neville Mason, naixito d'Huddersfield (Yorkshire de l'Ueste, Anglaterra) o 15 de mayo de 1909 y muerto en Lausana (Cantón de Vaud, Suiza) o 27 de chulio de 1984, estió un actor britanico.
Premios
En 1954, James Mason fue nominato a l'Oscar a o Millor Actor por o suyo papel en a pelicula A Star Is Born, de George Cukor.
Monesterio de Santa María de Vilabertran
O monesterio de Santa María de Vilabertran ye un monesterio catalán que se troba situato en o termin municipal de Vilabertran, en a comarca de l'Alto Empordán y provincia de Chirona.
Ye un edificio d'estilo romanico, construyito dende o sieglo XI y protechito legalment dende 1930 con a suya declaración como Molimento Historico-Artistico, equivalent a l'actual Bien d'Intrés Cultural.
Fontanetas
Fontanetas ye un mont de 482 metros d'altaria situau en o municipio de Peralta d'Alcofeya.
En a suya cima bi ha un vértiz cheodesico.
Grandes y San Martín
Grandes y San Martín ye un municipio d'a comunidat autonoma castellanoleyonesa en a provincia d'Ávila.
A suya población ye de 27 habitants (2019) en una superficie d'11,59 km², con una densidat de población de 2,67 hab/km².
Cheografía
A localidat de Grandes y San Martín se troba situada a 1.005 metros d'altaria sobre lo livel d'a mar, a una distancia de 43 km d'a ciudat d'Ávila, a capital d'a suya provincia.
IKEA
thumb|250px|Mapa de tiendas IKEA alrededor del mundo: {{legend|#006aa7|Países con tiendas IKEA}} {{legend|#fecc00|Países con planes de instalación de tiendas IKEA}} {{legend|#c50b1e|Tiendas cerradas}} {{legend|#b9b9b9|Sin tiendas}} IKEA ye un grupo multinacional sueco con seu en os Países Baixos que disenya y vende muebles listos pa ensamblar, electrodomesticos de cocina y accesorios pa o fogar, entre atros productos utils y ocasionalment servicios pa o fogar. Fundada en Suecia en 1943 por Ingvar Kamprad, de 17 anyadas d'edat, IKEA ha estau o minorista de muebles mas gran d'o mundo dende 2008. Seguntes l'indiz de multimillonarios de Bloomberg, dica chinero de 2018, Kamprad yera a uitena persona mas rica d'o mundo, con un patrimonio neto estimau de 58.700 millons de dolars. O nombre d'a companyía consiste en as inicials d'o suyo fundador (Ingvar Kamprad) mas as de Elmtaryd, a grancha familiar an naixió y o lugar cercano Agunnaryd (a suya ciudat natal en Småland, sud de Suecia).
A companyía ye conoixida por os suyos disenyos modernistas pa diversos tipos d'electrodomesticos y muebles, y o suyo treballo de disenyo d'interiors a ormino s'asocia con una simplicidat ecolochica. Amás, a interpresa ye conoixida por o suyo ficacio a o control de costes, os detalles operativos y o desembolique contino de productos que permitioron a IKEA reducir os suyos pres en un promeyo de dos a tres por ciento.
O negocio ye una interpresa privada propiedat d'Inter IKEA Systems B.V., rechistrada en os Países Baixos y controlada por os fillos d'o suyo fundador Ingvar Kamprad. O grupo IKEA tien una estructura corporativa complexa, que seguntes os miembros d'o Parlamento Europeu estió disenyada pa privar o pago d'impuestos de mas de mil millons d'euros entre o periodo 2009-2014. Ye controlau por quantas fundacions con seu en os Países Baixos y Liechtenstein.
A chunyo de 2019, i hai 433 botigas IKEA operando en 52 países y en l'anyo fiscal 2018, se vendio un cabal d'IKEA por valor de € 38.8 mil millons. A pachina web d'IKEA contiene arredol de 12.000 produtos y i habió mas de 2,1 mil millons de vesitants a as suyas pachinas web dende setiembre de 2015 dica agosto de 2016. A companyía ye responsable d'aproximadament o 1% d'o consumo mundial de fusta de productos comercials, por o que ye un d'os mayors usuarios de fusta en o sector minorista.
En Aragón
O 22 de mayo de 2007 ubrió IKEA a suya primera filial en Aragón en Puerto Venecia en Zaragoza. Bells 12.500 vesitants acudioron ixe diya a la botiga.
En 2014 ya heba visitau a botiga mas de 13 millons de personas.
En 2018 s'estimaba que l'impacto economico en a provincia de Zaragoza yera de 15,7 millons d'euros. Manimenos a interpresa ha estau acusada y condenada quantas vegadas por evasión de treudos.
Dan O'Herlihy
Daniel O'Herlihy (Dan O'Herlihy), naixito de Loch Garman (Condau de Loch Garman, Irlanda) l'1 de mayo de 1919 y muerto en Malibu (California, Estaus Unius) o 17 de febrero de 2005, estió un actor irlandés.
Premios
En 1954, Dan O'Herlihy fue nominato a l'Oscar a o Millor Actor por o suyo papel en a pelicula Robinson Crusoe, de Luis Buñuel.
Alto de la Perdiz
L'alto de la Perdiz ye un mont de 641 metros d'altaria situau en a provincia de Zaragoza.
Administrativament se troba en a muga entre Chodes y Ricla.
La Predicadera
La Predicadera ye un mont situau en o municipio de Chaca. En a suya cima bi ha un vértiz cheodesico con 1.031 metros d'altaria.
Kim Novak
Kim Novak, naixita de Chicago (Illinois) o 13 de febrero de 1933, ye una actriz estausunidense d'orichen checo, con una luenga carrera cinematografica, encara que dende fins d'os anyos 1980 y prencipios d'os anyos 1990 albandonó cuasi de raso o Cine. Treballó con directors como Alfred Hitchcock u Billy Wilder, y compartió cintas con Judy Holliday, Jack Lemmon, William Holden, Rita Hayworth, Frank Sinatra, James Stewart, Walter Matthau, Dean Martin, Fred Astaire, Ernest Borgnine, Tony Curtis, Rock Hudson u Elizabeth Taylor, fendo a sobén papels de femme fatale.
Tozal de la Laguneta
O tozal de la Laguneta ye un tozal situau en o municipio de Sarinyena, chunto a o río Alcanadre.
En o suyo cobalto bi ha un vértiz cheodesico con 302 metros d'altaria.
Tozal de Val de Barbastro
O tozal de Val de Barbastro (en castellano Valdebarbastro) ye un mont de 410 metros d'altaria situau en o municipio de Peralta d'Alcofeya, a 1 km a l'Este d'o río Guatizalema.
En a suya cima bi ha un vértiz cheodesico.
Cantera de Miranda
Cantera de Miranda ye un mont situau en o municipio de Sarinyena, chunto a la localidat de Lastanosa.
En o suyo cobalto bi ha un vértiz cheodesico con 385 metros d'altaria.
Washington
Washington puet estar:
Foradada (Peralta d'Alcofeya)
Foradada ye un mont de 489 metros d'altaria situau en o municipio de Peralta d'Alcofeya, chunto a la localidat d'el Tormillo.
En a suya cima bi ha un vértiz cheodesico.
Poblau iberico de Sant Per
300px|thumb|Cabezo de Sant Per 300px|thumb|Torretón de los Moros O poblau iberico de Sant Per, u tamién conoixiu como Torretón de los Moros, ye un chacimiento arqueolochico situau en o cabezo de Sant Per, entre as localidaz d'Oliet y Arinyo (Andorra-Sierra d'Arcos), en o Parque Cultural d'el Río Martín que contiene as restas d'un chicot poblau iberico fortificau.
O chacimiento se divide en dos zonas bien diferenciadas: d'una man o recinto fortificau que se troba en l'extremo sudeste d'o cerro y d'atra un recinto extramuros que s'estendilla dica as primeras costeras d'o cabezo Calapetre, con una superficie total de dica 1,7 hectarias. A fortificación aproveita as condicions naturals d'o terreno pa protecher-se, con un cinglo por un canto y un unico acceso con un gran foso de 25 x 7 metros, una doble ringlera de murallas (a primera d'ellas de 4 metros d'amplaria), un camín de ronda y cuantos torretons de planta cercular d'os que encara se conserva un de más de 13 m d'altaria. O papel d'iste conchunto fortificau ye militar, o control d'accesos y vías de comunicación y a protección d'atros nuclios ibers amanaus y adedicados posiblement a actividatz agropecuarias.
Chunto a o foso yera una primera linia de muralla, feita con grans piedras, con trazau curvilinio de 4 metros d'amplaria rodiau por un camín de ronda. O muro remata en arribar a la costera chunto a o barranco nord-este. Dimpués d'a primera muralla bi ha un espacio libre de construccions en a que nomás bi ha un atro torretón que heba de tener un important papel en a esfensa d'o poblau.
Bi ha un atra torre esfensiva en a parti central d'a fortificación. Ista torre ye de forma rectangular, con os angulos exteriors contreitos, redondiaus por meyo d'a talla d'os bloques, pa obtener mayor resistencia a os proyectils y suprimir anglos muertos en o tiro y a cosirada.
Historia
O poblau habió d'estar construyiu arredol d'o sieglo III aC y habitau dica o sieglo I aC.
Seguntes o Boletín Oficial d'Aragón d'o día 18 de chulio de 2001 por o Decreto 134/2001, de 3 de chulio, d'o Gubierno d'Aragón, se declaró a o poblau de Sant Per como Bien d'Intrés Cultural en a categoría de Conchunto d'Interés Cultural, zona arqueolochica.
Tozal d'el Matical
O tozal d'el Matical ye un tozal situau en o municipio de Sarinyena, chunto a o río Flumen.
En o suyo cobalto bi ha un vértiz cheodesico con 301 metros d'altaria.
Dagmar Lassander
Dagmar Lassander (naixita como Dagmar Regine Hader o 16 de chunio de 1943 de Praga) ye una actriz alemana.
Filla d'una chermano-chilena y un francés, principió a treballar como disenyadora de vestuario en a Opera Alemana de Berlín. Dimpués de recebir clases d'interpretación con Claus Holm obtenió lo suyo primer papel con Will Tremper en l'anyo 1966 en una chicota cinta.
A polita actriz lugo, dende 1969, principió a ser conoixita en o cine internacional mas que mas actuando en produccions italianas. Asinas en os anyos setanta y ueitanta treballó en un gran numero de cintas eroticas, policiacas y de terror. En a producción italiana Piedone l'africano, actuó chunto con Bud Spencer. Mas recientment tamién actuó en 1994 en a serie de televisión alemana Alles Glück dieser Erde.
Chuan Zonaras
Chuan Zonaras (Ἰωάννης Ζωναρᾶς, Ioannes Zonaras en griego) estió un churista-canonista, teologo y historiador griego que vivió en Costantinoble en o sieglo XII y estió a lo servicio de Aleixo I Comneno.
Dimpués d'a muerte d'Aleixo I Comneno se retiró a lo Monesterio de Santa Gliceria (u seguntes atras fuents a lo Mont Athos), on vivió o resto d'a suya vida y on escribió bells libros, entre ells o famoso Ἱστοριῶν Ἐπιτομὴ, que en o sieglo XIV Nicolau de Drenopoli tradució a l'aragonés en gran part dende una traducción neogriega de Dimitri Calodiqui. En aragonés recibió o títol de "Libro de los Emperadors". Fue tradueito a lo latín més tarde con o títol de Epitome Historiarum.
Simetría
right|thumb|200px|L'hombre Vitrubio, de [[Leonardo da Vinci (ca. 1487), ye una representación freqüent d'a simetría d'o cuerpo humán, y por extensión d'o mundo natural.]] 200px|thumb|Dos feguras: simetrica y asimetrica O concepto de simetría (d'o griego συμμετρεῖν, mesurar conchuntament) ye un termin muit emplegato en as diferents brancas d'as sciencias. En cheneral, se diz simetría a o feito de que bells obchectos no cambean quan s'aplica una determinata operación.
Ista definición tan ampla se puet visualizar con o sigüient eixemplo: suposemos que mos metemos debant d'un mirallo con os pietz y os brazos estenditos. Alavez comprebaremos que a parti ezquierda y dreita d'o nuestro cuerpo son (como minimo en primeras) iguals. Iste eixemplo ye o que se diz simetría bilateral. En iste caso l'obchecto sería o nuestro cuerpo y a operación ye a comparación entre os dos costatos.
Ye un concepte que por un regular tien asociatos dos significatos prencipals. O primero comporta una sensación imprecisa d'harmonía u dende un punto d'anvista estetico, d'agradable proporcionalidat y equilibrio, que reflecta a belleza u a perfección. Por iste motivo a simetría apareixe en a-saber-los simbolos y artefactos culturals, ya que bells psicologos esfensan que l'hombre busca l'harmonía simetrica de traza instintiva, y mesmo se podría relacionar con l'atracción sexual, estando os rostros mas simetrics os que se califican con mas freqüencia como atractivos.
O segundo significato ye un concepto preciso y bien definito d'equilibrio u "patrón d'auto-similitut" que puet estar demostrato u prebato d'alcuerdo con as reglas d'un sistema formal: a traviés d'a cheometría, por meyo d'a fisica u dende atras disciplinas. Encara que, en bells contextos, os significatos se distingen, os dos significatos de "simetría" son relacionatos y s'estudean de traza paralela.
A simetría ye un rasgo caracteristico de formas cheometricas, sistemas, equacions, y atros obchectos materials u entitadz abstractas, relacionata con a suya invariancia baixo bellas transformacions, movimientos u intercambios. En condicions formals, decimos que un obchecto ye simetrico respective a una operación matematica dada si, quan aplicato a l'obchecto, ista operación no cambea l'obchecto u o suyo aspecto. Respective a un grupo dato d'operacions, dos obchectos son simetricos un de l'atro si un s'obtiene de l'atro atro por meyo de bellas operacions (y viceversa).
Turdus viscivorus
O charlo u charro (nombre scientifico: Turdus viscivorus (L., 1758) ), nombres que coexisten con griba en aragonés ribagorzano, ye un au paseriforme d'a familia Turdidae y o chenero Turdus.
Ye reconoixible por a suya mida (ye la especie más gran d'o chenero Turdus en Europa ), as alas y o dorso grisos, y por a suya canción, pareixida anque más monotona que a d'una merla. En Espanya se considera especie cinechetica.
Descripción
O charlo ye una torda graniza, de 26 cm de largaria y d'entre 100 y 125 gramos de peso. Tiene o dorso, a cabeza y a parte superior d'as alas de color grisa, y o papo y a tripa blancas picudas con marrón u griso. As alas son blancas por debaixo, y quan vola se le vei a tripa blanca dende o suelo.
Habitat
O charlo vive y fa o niedo en zonas forestals a on que as selvetas y corroldes d'arbols s'intercalen con espacios ubiertos, os quals prefiere pa alimentar-se. Fa niedo en una forca entre dos ramas, siempre alto en os árbols.
Se'n troba a sobén en huertas y espacios humanizaus. Manimenos, ye un paixaro timido y siempre presto a fuyir, por o que anque sía un animal numeroso costa de viyer-lo.
Pasa más tiempo que atras especies de tordas en o suelo, de forma parella a como lo fa una merla, y pareix que quan se desplaza por tierra lo fa de forma más erguida.
Alimentación
Como todas as especies Turdus, o charlo ye omnivoro con preferencia por os invertebraus, como insectos, cucos y larvas. Devoran os limacos y os caragols, por o que gosa estar una especie bien buena pa los hortals que freqüenta.
Quan os insectos faltan, mincha fruitos y bayas. O suyo apelativo scientifico viscivorus («devorador de visca») fa referencia a la freqüencia con que mincha lulos d'ixa planta epifita, más que más en l'hibierno. A simient d'a visca amenista que la dichieran y la caguen pa poder naixer, por o que as tordas que fan isto fan parte necesaria d'o suyo ciclo reproductivo.
Comportamiento
Ye una especie fura con atros paixaros, y poco sociable con os d'a suya mesma especie. De regular va solo, anque en l'agüerro y l'hibierno se'n puede trobar que vaigan chuntos, en pantilla, a mirar-se l'alimento.
MediaWiki
thumb|MediaWiki. MediaWiki ye un motor wiki de baldes y de codigo ubierto. Estió desembolicau pa o suyo uso en Wikipedia en 2002, y prenó o suyo nombre de "MediaWiki" en 2003. Sigue en emplego en a Wikipedia y en quasi toz os de demás pachinas web de Wikimedia, incluius Wiktionary, Wikimedia Commons y Wikidata; istos puestos continan definindo una gran parti d'o conchunto de requisitos pa MediaWiki. MediaWiki estió desembolicau orichinalment por Magnus Manske y amillorau por Lee Daniel Crocker. O suyo desembolique ha estau coordinau dende alavez por a Fundación Wikimedia.
MediaWiki ye escrito en o luengache de programación PHP y almagazena tot o conteniu de texto en una base de datos. O software ye optimizau pa maniar eficientment grans prochectos, que pueden tener terabytes de conteniu y cientos de milars de vesitas por segundo. A causa que Wikipedia ye un d'os puestos web mas grans d'o mundo, aconseguir l'escalabilidat a traviés de multiples capas d'almagazenamiento en caché y replicación de bases de datos ha estau una gran preocupación pa os desembolicadors. Unatro aspecto important de MediaWiki ye a suya internacionalización; a suya interficie ye disponible en mas de 300 idiomas. O software tien mas d'1.000 configuracions de configuración y mas d'1.800 extensions disponibles pa permitir que s'adhiban u cambeyen quantas funcions.
Amás d'o suyo uso en os pachinas de Wikimedia, MediaWiki s'ha utilizau como un sistema de chestión de conoixencia y chestión de conteniu en milars de pachinas web, publicos y privaus, incluius os pachinas web Fandom, wikiHow y Gamepedia, y as prencipals instalacions internas como que Intellipedia y Diplopedia.
Ye disponible en mas de 300 idiomas, entre ells l'aragonés a causa d'o treballo de l'asociación Softaragonés.
Centelles
Centelles (Centelles en catalán y oficialment; Centellas en castellano) ye un municipio catalán situato en a comarca de l'Osona y provincia de Barcelona.
A suya población ye de 7.133 habitants (2008), en una superficie de 15,20 km² con una densidat de población de 469,28 hab/km².
Cheografía
A localidat de Centelles se troba situata a 496 metros d'altaria sobre o livel d'a mar.
Galve de Sorbe
Galve de Sorbe ye un municipio d'a provincia de Guadalachara, en a comunidat autonoma de Castiella-La Mancha, Espanya. A suya población ye de 143 habitants (2008), en una superficie de 49,36 km².
Calor
300px|thumb|Quan se fa cremar o carbón, desprende calor gracias a la transformación d'a enerchía quimica A calor (de simbolo Q) ye una forma d'enerchía que se produce con o movimiento cinetico d'as moleculas d'un cuerpo u particla.
Tamién se puet definir como una sensación que s'experimenta en recibir dreitament u indreitament a radiación solar, u d'aproximación a una fuent exotermica.
Transmisión de calor
Por un regular, s'admiten tres formas distintas de transmitir a calor: por conducción, por convección y por radiación. Rigurosament, nomás a conducción y a radiación son formas de transmisión d'a calor, que pa producir-sen penden nomás d'a existencia d'un desequilibrio termico. O caso d'a convección pende amás d'o transporte mecanico de masa, manimenos como contina habendo-ie una transferencia de calor dende una zona de mayor temperatura a un atra de temperatura inferior, s'adopta la expresión transmisión de calor por convección.
A transmisión simpla, ye decir, debida nomás a una d'as tres formas ye en a practica inexistent y se produce siempre en forma simultania, a o menos por a combinación de dos d'as formas de transmisión y muit a sobén por as tres.
Grunge
O grunge ye un chenero de musica alternativa naixito a fins d'os anyos 80 d'a ciudat de Seattle (por ixo tamién ye conoixito a sobén como lo sonito de Seattle). A musica grunge s'inspira en o punk, heavy metal y rock alternativo. As caracteristicas d'iste sonito son as suyas guitarras brutas y distorsionatas, baterías pesatas y parolas d'as cancions anguniosas.
A lo prencipio o estilo grunge creixió a partir de siellos de musica independient como Sub Pop.
Celtismos en latín
250px|thumb|right|Carro de dos ruedas provinient de [[Cevenas. Los galos destacoron como constructors de carros. Los romanos amproron de lo galo las palabras CARPENTUM pa dicir carro de dos ruedas, y CARRUS pa dicir carro de quatro ruedas. En los dos casos se plegó a substituir palabras latinas: CARRUS substituyó a lo suyo cognato latín CURRUS, relacionau con lo verbo CURRERE, igual como l'artisán dedicau a los carros de fusta deixó de dicir-se TIGNARIUS pa dicir-se CARPENTARIUS. ]] Los celtismos en latín son elementos lingüisticos orichinaus en las luengas celtas, especialmente en lo galo que se charraba tanto a lo sud de los Alpes (Galia Cisalpina), como dillá de los Alpes (Galia Transalpina), territorios que perteneixioron a l'Imperio Romano.
Muitas palabras galas que entroron en lo latín de las zonas habitadas por galos (latín galico) prenioron carta de naturalidat en latín y se cheneralizoron en amplas zonas de l'imperio a on no se charraba garra luenga celta, evolucionando dimpués d'acuerdo con las leis foneticas que conducioron a las luengas romances. De fueras de las palabras cheneralizadas en latín, la mes gran part de los celtismos son presents en las luengas galorromanicas entre los Pireneus y los Alpes.
La palabra latina s'aplicará a un rechistro culto oficial u a un material u obchecto de qualidat, a diferencia de la palabra celta, que se restrenyirá a lo subproducto.
Medio rural
250px|thumb|right|Cabanya feita de [[canyas en Camarga.]]
Fitonimia
thumb|right|250px|Aranyons, denominación aragonesa que chunto con la catalana aranyó y la occitana antiga aranhó ha permeso reconstruir la radiz gala *AGRANION, cognata de irin en bretón, yryn en cornico, eirin en galés y áirne en gaelico.
James Dean
James Byron Dean (James Dean), naixito de Marion (Indiana) o 8 de febrero de 1931 y muerto en Cholame (California) o 30 de setiembre de 1955, estió un actor estausunidense, activo en o cine estausunidense dende 1951 dica a suya muerte, con cuantos premios recibitos mientres a suya carrera cinematografica. A tamas de que nomás treballase que cuatre u cinco anyadas en o cine (con nomás que 7 cintas en a siya filmografía), a suya muerte prematura dimpués d'a-saber-los exitos incrementó a suya leyenda, fendo-lo esdevenir un simbolo.
Premios
James Dean fue nominato en 1955 a o Premio Oscar a o Millor Actor por a suya interpretación en a cinta East of Eden, d'Elia Kazan, y tamién recibió una segunda nominación en 1956 por o suyo papel en Giant, una cinta dirichita por George Stevens.
Calldetenes
Calldetenes ye un municipio catalán situato en a comarca de l'Osona y provincia de Barcelona.
A suya población ye de 2.426 habitants (2011), en una superficie de 5,80 km² con una densidat de población de 418,3 hab/km².